Der er ikke et ledigt sæde i Musikkens Hus, når Plácido Domingo kommer til Aalborg.

Den 73-årige operasanger Plácido Domingo besøger Aalborg onsdag 25. februar, og det bliver i en totalt udsolgt sal i Musikkens Hus. Domingo, som i år kan fejre 55-års jubilæum på scenen, brød igennem til et bredere publikum som en den ene tredjedel af "De Tre Tenorer" sammen med José Carreras og Luciano Pavarotti. Ved sin optræden i Aalborg er Plácido Domingo dog uden sine to medtenorer, men til gengæld har han selskab af sopranerne Angel Blue og Micaëla Oeste, og de tre akkompagneres af Aalborg Symfoniorkester.